জগন্নাথপুর উপজেলার মীরপুর ও পার্শ্ববর্তী বিশ্বনাথ উপজেলার দশঘর ইউনিয়নের লোকজনের সাথে আলাপ করে জানা গেছে, ২০০৩ সালে সর্বশেষ মীরপুর ও দশঘর ইউনিয়ন পরিষদের নির্বাচন অনুষ্ঠিত হয়। মীরপুর ইউনিয়ন পরিষদ নির্বাচনে উপজেলা আওয়ামী লীগের বর্তমান সভাপতি আকমল হোসেন চেয়ারম্যান নির্বাচিত হন। আর দশঘর ইউনিয়নে চেয়ারম্যান নির্বাচিত হন বিএনপি নেতা সফিক উদ্দিন। ২০০৮ সালে উপজেলা পরিষদ নির্বাচনে অংশ নিতে মীরপুর ইউনিয়ন পরিষদের চেয়ারম্যান পদ থেকে আকমল হোসেন পদত্যাগ করে নির্বাচনে অংশ নিয়ে উপজেলা পরিষদ চেয়ারম্যান নির্বাচিত হন। এরপর থেকে ইউপি সদস্য জমির উদ্দিন ভারপ্রাপ্ত চেয়ারম্যান হিসেবে দায়িত্ব পালন করছেন।